b'\n_START_ARTICLE_\nJurgis Glebavi\xc4\x8dius\n_START_SECTION_\nBiografija\n_START_PARAGRAPH_\nLietuvos bajor\xc5\xb3 Glebavi\xc4\x8di\xc5\xb3 gimin\xc4\x97 atstovas, herbo "Leliva" savininkas. Mikalojaus Glebavi\xc4\x8diaus ir Marcibelos Koreckos s\xc5\xabnus._NEWLINE_1633 metais paskirtas Anyk\xc5\xa1\xc4\x8di\xc5\xb3 ir Rada\xc5\xa1koni\xc5\xb3 seni\xc5\xabnu. Politin\xc4\x99 karjer\xc4\x85 prad\xc4\x97jo 1639 met\xc5\xb3 bir\xc5\xbeel\xc4\xaf, gavo karaliaus pataurininkio pareigyb\xc4\x99. Tais pa\xc4\x8diais metais paskirtas Lietuvos pai\xc5\xbedininkiu._NEWLINE_1640 metais ved\xc4\x97 Katerin\xc4\x85 Radvilait\xc4\x99\xc2\xa0\xe2\x80\x93 Lietuvos did\xc5\xbeiojo etmono Jonu\xc5\xa1o Radvilos seser\xc4\xaf. 1643 metais paskirtas Smolensko vaivada. Daug laiko skyr\xc4\x97 Smolensko fortifikacijos tvirtinimui, kuriam tai laikui d\xc4\x97l to palik\xc4\x99s politinius reikalus Vilniuje, Krokuvoje ir Var\xc5\xa1uvoje, kur lank\xc4\x97si retai. 1644 met\xc5\xb3 kov\xc4\x85 ir 1645 metais aktyviai dalyvavo ATR senato pos\xc4\x97d\xc5\xbeiuose. Bekaralyst\xc4\x97s metu atva\xc5\xbeiavo \xc4\xaf Krokuv\xc4\x85 tik lapkrit\xc4\xaf, kad dalyvaut\xc5\xb3 rinkimuose ir pasira\xc5\xa1\xc4\x97 Jono Kazimiero Vazos elekcin\xc4\xaf diplom\xc4\x85. Kar\xc5\xabnacinio seimo metu svarstymui k\xc4\x97l\xc4\x97 klausimus, lie\xc4\x8dian\xc4\x8dius Smolensko gynyb\xc4\x85. 1650 metais dalyvavo darbe Vilniuje sudarytos komisijos Lietuvos kariuomen\xc4\x97s finansavimo klausimu. 1651 metais buvo komisaru sudarant taik\xc4\x85 su kazokais Baltoje Cerkv\xc4\x97je, o po to derybose su kazokais 1659 metais. 1653 metais paskirtas \xc5\xbdemaitijos seni\xc5\xabnu._NEWLINE_ATR-Maskvos karo (1654\xe2\x80\x931667) metu dalyvavo kariniuose veiksmuose. 1655 metais pri\xc4\x97m\xc4\x97 \xc5\xa0vedijos protektorat\xc4\x85, tarpe kit\xc5\xb3 pasira\xc5\xa1ydamas K\xc4\x97daini\xc5\xb3 unij\xc4\x85. V\xc4\x97liau kaip komisaras dalyvavo diplomatin\xc4\x97se ir taikos derybose su Maskva (1660, 1662, 1664). ATR delegacijos sud\xc4\x97tyje pasira\xc5\xa1\xc4\x97 Andrusovo paliaub\xc5\xb3 sutart\xc4\xaf 1667 met\xc5\xb3 saus\xc4\xaf. 1668 metais, kaip apdovanojimas u\xc5\xbe Andrusovo paliaub\xc5\xb3 sudarym\xc4\x85, Glebavi\xc4\x8diui suteikta Vilniaus vaivados pareigyb\xc4\x97._NEWLINE_Derybose su Rusija Glebavi\xc4\x8dius prisilaik\xc4\x97 kompromiso pozicijos, nors jai perduodant Smolensk\xc4\x85 ir Dorogobu\xc5\xbe\xc4\x85 neteko didel\xc4\x97s dalies savo paveldim\xc5\xb3 vald\xc5\xb3.'